open-index/open-wikipedia-markdown huggingface dataset:
Hasan II od Maroka

**Hasan II** (Rabat, 9. jul 1929. - Rabat, 23. jul 1999.) bio je marokanski kralj od 1961. do 1999. 
Hasan se cijeli život predstavljao kao vrlo pobožni musliman u skladu sa geneološkom pričom njegove porodice da su oni direktni nasljednici Proroka Muhameda, preko linije Alija i Fatime (prorokove kćeri).

## Biografija

Hasan II. je rođen kao najstariji sin prvog kralja Muhameda V., nakon studija prava u francuskom Bordeauxu - 1955. postavljen za komandanta Kraljevskih oružanih snaga, a 1960. za vicepremjera. 
Nakon smrti oca 1961 Muhameda V. uspeo se na tron.

Kao vladar Hasan je pokušao demokratizirati marokanski politički sistem inauguracijom novog ustava - 1962. kojim je uveden 
parlamentarni sistem. Istovremeno je ipak sebi zadržao prilično veliku poziciju u izvršnoj vlasti.

Između 1965. - 1970. pritisnut snažnom opozicijom koja je zaprijetila njegovom režimu, vladao je prilično autoritarno, ali je obnovio 
parlamentarizam nakon inauguracije novog ustava 1970. 
Nakon nekoliko pokušaja državnih udara 1971., 1972. i 1973. pokrenuo je i neke socijalne-ekonomske reforme.

## Reference

## Vanjske veze

* ''Hassan II''
Ouazzane

**Ouazzane** čita se **Uzan** (arapski:  وزان‎)  je grad na sjeveru Maroka od 59,606 stanovnika.

## Geografija
Ouazzane leži na jugozapadnom rubu Masiva Rif, duž sjeverne padine planine Bouhelal, na nadmorskoj visini od 325 metara. Gotovo je podjednako udaljen (oko 70 km) od Chefchaouena i Ksar el-Kebira.

## Historija
Ouazzane je osnovao 1727. Šarif Mula kao religijski centar kod tadašnjeg sela Dechra Jabal al-Rīḥān (Selo na planini mirta). On je bio smatran za jednog od potomaka Proroka Muhameda preko linije sultana Idrīsa II. Nakon njegove smrti njegova grobnica (turbe) postala je objekt hodočašća, a samo naselje centar za izučavanje sufizma i svetište.

Šarifi (zemljoposjedničko plemstvo) Ouazzana bili su jedni od najutjecajnijih religijskih lidera u doba prije formiranja 
Španjolskog protektorata u Maroku, uz sve to bili su i neobično bogati zbog velikih feuda po okolici, na koje nisu plaćali porez.

## Privreda
Današnji Ouazzane je  trgovački centar ratarsko-stočarskog kraja, u kom se naročito proizvodi žito.

## Reference

## Vanjske veze

* ''à propos de Ouazzane'' (Tourisme Maroc)
Pesme na velikoj reci

***Pesme na velikoj reci*** je jugoslovenska muzička specijalna TV emisija u produkciji RTV Beograd emitovana 1976. godine. Režirao ju je Petar Teslić a scenario je napisao Srđan Barić.

## Uloge

## Vanjske veze
*
Termotehnika (časopis)

***Termotehnika*** je naučni i stručni časopis koji izlazi od 1975. godine i objavljuje radove iz oblasti termotehnike, termoenergetike, hemijskog inženjerstva i srodnih oblasti termičke struke.
 
## O časopisu
Časopis prihvata radove koji obrađuju problematiku energetskih sirovina, izvora energije, konverzije i konzervacije energije.
Časopis u posebnim rubrikama objavljuje prikaze knjiga, stručnih skupova, magistarskih i doktorskih disertacija, kao i druge priloge informativnog karaktera.
 
### Istorijat
Na prvom skupu termičara Jugoslavije pre više od četrdeset godina donete su dve bitne odluke - da se osnuje Društvo termičara Jugoslavije i da se pokrene glasilo termičara časopis *Termotehnika*. Osnovano Jugoslovensko društvo termičara godinama je uspešno okupljalo termičare na svojim simpozijumima širom Jugoslavije. Danas Društvo termičara, u izmenjenom okruženju, okuplja termičare Srbije. Veliku zaslugu u aktivnosti Društva ima časopis *Termotehnika*, iniciran 1974. godine, čiji je prvi glavni i odgovorni urednik bio profesor Milan Vesović sa Mašinskog fakulteta u Beogradu, a nasledio ga je dr Ljubomir Jovanović, naučni savetnik, iz Laboratorije za termotehniku i energetiku Instituta za nuklearne nauke *Vinča* do svoje prerane smrti. Časopis je zamišljen kao glasilo Društva sa objavljivanjem radova sa simpozijuma termičara, ali je ubrzo počeo da objavljuje naučne i stručne radove iz oblasti prenosa toplote i mase iz svih republika SFRJ. Najviše radova je objavljivano iz Srbije i Slovenije. Od 1994. godine jedan broj *Termotehnike* štampan je na engleskom jeziku, koji od 1997. godine izlazi kao poseban časopis Thermal Science, postavljen prema svim kriterijumima međunarodnih časopisa, sa međunarodnom redakcijom i međunarodnom recenzijom radova. Postoji interes za objavljivanjem radova iz susednih zemalja istog ili sličnog jezičkog područja. To nas upućuje da istrajemo u daljem izlaženju. Članovi Društva i redakcije se zamenjuju kolegama koji će dati nov impuls kako u održanju kvaliteta tako i u kvantitetu. Glavna pokretačka snaga i želja da se nastavi izlaženje časopisa su radovi. Bez njih bi se časopis odavno ugasio. a Laboratorija za termotehniku i energetiku Instituta "Vinča" je bila povremeno jedini finansijer izdavanja ovog časopisa. 
 
### Periodičnost izlaženja
Časopis izlazi dva puta godišnje (polugodišnje). 
 
## Urednici
* profesor Milan Vesović
* dr Ljubomir Jovanović
* dr Predrag Stefanović
* dr Dejan Cvetinović
 
## Autori priloga
Za časopis pišu stručnjaci iz zemlje, regiona i inostranstva. 
 
## Teme
* termotehnike, 
* termoenergetike, 
* hemijskog inženjerstva, 
* srodnih oblasti termičke struke.
 
## Elektronski oblik časopisa
Časopis nudi mogućnost pregleda i skidanja časopisa u otvorenom pristupu (Open Access). Elektronska verzija časopisa je dostupna od 2001. godine do danas.
 
## Reference
Nuclear Technology and Radiation Protection

***Nuclear Technology and Radiation Protection*** je međunarodni naučni časopis koji se bavi širim područjem naučnih disciplina iz oblasti nuklearnih nauka i tehnologija, kao i zaštite od zračenja. Izlazi od 1981. godine.
## O časopisu
Osnivač časopisa je Nuklearno društvo Srbije, a koosnivač Društvo za zaštitu od zračenja Srbije i Crne Gore. Izdavač je Institut za nuklearne nauke Vinča. Časopis objavljuje naučne radove, kratke naučne radove, pregledne članke i tehničke radove. Temeljna znanja fizike i projektovanja reaktora, transportne teorije zračenja i razvoj numeričkih metoda i programa iz ovih oblasti, takođe su deo izdavačke politike časopisa. Nuclear Technology and Radiation Protection je časopis uključen u listu Journal Citation Reports/Science Edition od 2010. godine sa dodeljenim dvogodišnjim i petogodišnjim impakt faktorima. 

### Istorijat
Časopis je naslednik časopisa *Nuklearna tehnologija* koji je počeo da izlazi još 1981. godine. Pokrenula ga je Zajednica nuklearnih instituta (NUKLIN) koju je sačinjavalo devet istraživačkih instituta tadašnje SFR Jugoslavije.  Početkom devedesetih godina prošlog veka, sa nestankom SFR Jugoslavije, prestalo je i izlaženje tog časopisa. Jugoslovensko nuklearno društvo obnovilo je časopis 1995. godine, kao stručni časopis koji se bavi mirnodopskim korišćenjem nuklearne energije. Bilo je to u skladu sa aktivnostima oživljavanja nuklearnih nauka u SR Jugoslaviji, a sa ciljem podrške istraživačima u razvitku nuklearnih naučnih ideja i programa. Jugoslovenskom nuklearnom društvu, kao osnivaču, i Institutu za nuklearne nauke Vinča, pridružilo se 2002. godine Jugoslovensko društvo za zaštitu od zračenja - u svojstvu koosnivača časopisa. I od tada časopis se štampa pod imenom Nuclear Technology & Radiation Protection, kao međunarodni naučni časopis na engleskom jeziku. 

### Periodičnost izlaženja
Časopis izlazi četiri puta godišnje (mart, jun, septembar i decembar).

## Urednici
Glavni urednik časopisa je Rodoljub Simović. Ranije su bili glavni urednici Naim Afgan i Milena Mataušek. Pored glavnog urednika, časopis uređuje Uređivački odbor od 7 članova. Radi dostizanja međunarodnog nivoa radova, i dostizanja međunarodnog nivoa recenzija o uređivanju i kvalitetu časopisa brine Savetodavni uređivački odbor koji čine skoro 30 istaknutih naučnika iz regiona i inostranstva iz više različitih oblasti. 

## Autori priloga
Za časopis pišu eminetni stručnjaci iz zemlje, regiona i inostranstva.
 
## Teme
* Nuklearna energija istraživačkih reaktora i akceleratora 
* Upravljanje nuklearnim otpadom 
* Merenje zračenja 
* Zaštita životne sredine 
 
## Elektronsko izdanje časopisa
Časopis nudi mogućnost pregleda i skidanja časopisa po principu Otvorenog pristupa (eISSN 2406-0992).

## Referisanje u bazama podataka
* Web of Science
* Scopus
* Journal Citation Reports/ Science Edition
* doiSerbia 
* Directory of Open Access Journals - DOAJ 

## Reference
Thermal Science (časopis)

***Thermal Science*** je naučni časopis koji izlazi od 1997. godine i publikuje radove iz oblasti termotehnike i srodnih nauka. 
## O časopisu
Časopis izlazi samo na engleskom jeziku. Svaki objavljeni rad je dobio najmanje dve pozitivne recenzije. Štampanje časopisa sufinansira Ministarstvo prosvete, nauke i tehnološkog razvoja. 

### Istorijat
Časopis je 1997. godine pokrenulo Jugoslovensko društvo termičara (sad Društvo termičara Srbije). Od 2003 godine u uređivanju časopisa učestvuje i Regionalni uređivački odbor koji čine po jedan predstavnik iz šest balkanskih zemalja. 

### Periodičnost izlaženja
Časopis izlazi šest puta godišnje. 
 
## Urednici
Glavni i odgovorni urednik je prof. dr Simeon Oka, naučni savetnik Instituta za nukelarne nauke Vinča (u penziji). Pored glavnog i odgovornog urednika, časopis uređuje Nacionalni uređivački odbor od 12 članova. Radi dostizanja međunarodnog nivoa radova, i dostizanja međunarodnog nivoa recenzija o uređivanju i kvalitetu časopisa brine Regionalni uređivački odbor koji čine 12 istaknutih naučnika iz regiona i International Advisory board, koji čine 45 istaknutih svetskih naučnika iz više različitih oblasti nauke.
* Prof. dr Simeon Oka
* Dr Vukman Bakić
* Dr Miroslav Sijerčić
* Prof. dr Vladimir Stevanović 
* Prof. dr Nenad Miljić
* Prof Stojan Petrović 
* Dr Predrag Stefanović
* Prof. dr Dragoslava Stojiljković
* Prof. dr Maja Todorović 
* Dr Dejan Cvetinović 
* Dr Mladen Ilić 
* Dr Nenad Milošević 
* Dr Milijana Paprika

## Autori priloga
Za časopis pišu eminetni stručnjaci iz zemlje, regiona i inostranstva. 
 
## Teme

* Termodinamika i mehanika fluida
* Prenos toplote i supstancije
* Turbulentni tokovi
* Sagorevanje i hemijski procesi
* Jedno- i više-komponentni i višefazni tokovi, visokotemperaturski procesi s hemijskim reakcijama
* Mašinstvo, tehnologija, procesno inženjerstvo
* Termoenergetika i ekološko inženjerstvo
* Obnovljivi izvori energije, održivi razvoj i energetska efikasnost

## Elektronsko izdanje časopisa
Časopis nudi mogućnost pregleda i skidanja članaka po principu otvorenog pristupa. 

## Referisanje u bazama podataka
* Web of Science
* Scopus
* Journal Citation Reports/ Science Edition
 
## Reference
Ozračeni

***Ozračeni*** je jugoslovensko-francuski televizijski film snimljen 1976. godine u režiji i po scenariju Žerara Potoa. Predstavlja rekonstrukciju dramatičnih događaja koji su 15. oktobra 1958. godine započeli sa nuklearnim incidentom u Vinči, odnosno ispuštanjem radioaktivnog materijala iz tamošnjeg eksperimentalnog reaktora, pri čemu je ozračeno šestoro mladih istraživača. Radnja prati njihove napore da spreče daljnju katastrofu, odnosno nastojanja da se spasu njihovi životi, zbog čega su odvedeni u Pariz na eksperimentalnu terapiju tokom koje će im, kao prvima u svetu, biti transplantovana koštana srž.

## Uloge

## Vanjske veze
*
Četiri knjige (šijitizam)

**Četiri knjige** (, translit. *al-kutub al-arba'a*) ili **četiri načela** (, translit. *al-usul al-arba'a*) je termin koji imamitski šijiti koriste za njihove najznačajnije zbirke hadisa:

Generalno, šijitski muslimani rabe drugačije zbirke hadisa u odnosu na sunite koji kao autoritativne zbirke drže Šest knjiga (*Kutub al-sita*). Šijiti mnoge sunitske prenosioce predaja smatraju nepouzdanima jer su mnogi od njih stali na stranu Abu Bakra, Omara i Osmana nauštrb Alija i ostatka Muhamedove porodice, odnosno iz razloga što je većina njih prenesena putem ličnosti koje su vodile rat protiv Ahl al-bajta ili su stali na stranu njihovih neprijatelja, poput Aiše i Talhe koji su ratovali protiv Alija u bitki kamile, zatim Muavije koji je uradio isto na Sifinu, ili drugih Omejada i njihovih saveznika koji su se borili protiv Huseina u bitki kod Karbale. Šijiti favoriziraju hadise koji su preneseni putem imama, Muhamedovih potomaka od Fatime Zahre.

Brojni istaknuti šijitski učenjaci pohvalili su Četiri knjige:

## Povezano
* Lista šijitskih knjiga

## Napomene
#  Dijeli se na *Usul al-Kafi*, *Furu al-Kafi* i *Ravdat al-Kafi*.

## Literatura

*  
*  
*  
*  
*
Jacques Charrier

**Jacques Charrier** (Metz, 6. novembar 1936 -) je francuski slikar, bivši glumac, scenarist i producent, poznat po braku sa glumicom Brigitte Bardot, sa kojom je imao sina.

## Filmografija
### glumac
* 1958 : *[[Police judiciaire (film, 1958)|Police judiciaire]]*, rež. Maurice de Canonvuge : Extra / Figuration
* 1958 : *[[Les Tricheurs]]*, rež. Marcel Carné : Bob 
* 1958 : *[[Les Dragueurs]]*, rež. Jean-Pierre Mocky : Freddy 
* 1959 : *[[Babette s'en va-t-en guerre]]*, rež. Christian-Jaque : Gérard de Crécy-Lozère 
* 1959 : *[[La Main chaude]]*, rež. Gérard Oury : Michel
* 1960 : *[[Le Panier à crabes]]*, rež. Joseph Lisbona
* 1961 : *[[Le Commando traqué]]* (*Tiro al piccione*) de Giuliano Montaldo  
* 1961 : *[[La Belle Américaine]]*, rež. Robert Dhéry : L'automobiliste  
* 1961 : *[[Les Sept Péchés capitaux (film, 1962)|Les Sept Péchés capitaux]]*, rež. Claude Chabrol, segment *L'Avarice* : Antoine  
* 1961 : *[[L'Œil du Malin (film, 1962)|L'Œil du Malin]]*, rež. Claude Chabrol : Albin Mercier 
* 1963 : *[[Carmen 63]]*, rež. Carmine Gallone : Antonio 
* 1963 : *[[À cause, à cause d'une femme]]*, rež. Michel Deville : Rémy Fertet 
* 1964 : *La Vie conjugale*, rež. André Cayatte  : *Jean-Marc *
** *[[Jean-Marc ou la Vie conjugale]]* - 1. dio diptiha
** *[[Françoise ou la Vie conjugale]]* - 2. dio diptiha  
* 1964 : *[[La Bonne Occase]]*, rež. Michel Drach : l'homme bien
* 1966 : *[[Les Créatures (film)|Les Créatures]]*, rež. Agnès Varda :  René
* 1966 : *[[À belles dents]]*, rež. Pierre Gaspard-Huit : Jean-Loup Costa
* 1966 : *[[Marie Soleil]]*, rež. Antoine Bourseiller : Axel
* 1967 : *[[Le Plus Vieux Métier du monde]]*, sketch *Anticipation ou l'Amour en l'an 2000*, rež. Jean-Luc Godard : Nick  
* 1969 : *[[Sirocco d'hiver]]* (*Sirokkó*) de Miklós Jancsó : Marko 
* 1969 : *[[Money-Money]]*  de José Varela : Raoul
* 1971 : *[[Les Soleils de l'île de Pâques]]*, rež. Pierre Kast : Alain 
* 1972 : *[[Les Volets clos (film, 1973)|Les Volets clos]]*, rež. Jean-Claude Brialy : Thomas
* 1981 : *[[Salut champion]]*, TV-serija od 13 epizoda, ul. Chantal Nobel : Vincent Navailles

### producent
* 1969 : *[[Sirocco d'hiver]]* (*Sirokkó*), rež. Miklós Jancsó  
* 1971 : *[[Églantine (film, 1972)|Églantine]]*, rež. Jean-Claude Brialy  
* 1972 : *[[Les Volets clos (film, 1973)|Les Volets clos]]*, rež. Jean-Claude Brialy  
* 1972 : *[[What a Flash !]]*, rež. Jean-Michel Barjol 
* 1973 : *[[L'Oiseau rare (film)|L'Oiseau rare]]*, rež. Jean-Claude Brialy 
* 1973 : *[[Dreyfus ou l'Intolérable Vérité]]*, rež. Jean Chérasse
* 1975 : *[[Il pleut sur Santiago]]*, rež. Helvio Soto

## Vanjske veze
* 
* Site d’œuvres d’art de Jacques Charrier www.jacques-charrier-peintre.com
Gérard Poteau

**Gérard Poteau** je francuski dramski pisac, filmski i televizijski režiser.

## Filmografija
; scenarist
* 1978 : *[[Les Filles du régiment]]*, rež. Claude Bernard-Aubert 
* 1982 : *[[Les P'tites Têtes]]*, rež. Bernard Menez
; režiser i scenarist
* 1976 : *[[Ozračeni]]* (TV-film)
* 1982 : *[[Salut, j'arrive]]*

## Bibliografija
* *Gérer les activités culturelles de la commune*, Éditions de l'Atelier, 1996
* *Le Fou d'Assise*, Hors Commerce, 2004
* *Le Déjeuner de Giverny*, Hors Commerce, 2006
* *Le Général Comte Le Marois, aide de camp de l'Empereur*, Isoète Éditions, 2011
* *Le Jour d'après*, Acoria, 2014
* *Madiba*, Acoria, 2016
* *La mystérieuse Kathleen Newton*, Ex Aequo, 2017
* *L'or du Sphinx*, Ex Aequo, 2018

## Vanjske veze
* 
* Site de Gérard Poteau
Salut, j'arrive

***Salut, j'arrive*** () je francusko-zapandonjemačka filmska komedija snimljena 1982. godine u režiji Gérarda Poteaua. Protagonist, čiji lik tumači Pierre Jolivet je mladić koji nakon odsluženja vojnog roka postaje cimer svojoj najboljoj prijateljici iz djetinjstva (čiji lik tumači Michèle Grignon). Radnja prikazuje kako pokušavaju svoj odnos zadržati kao prijateljski, ali sa vremenom shvaćaju da su privlačni jedno drugom.

## Uloge
* Pierre Jolivet : Gérard Travers
* Christiane Krüger : Carole
* Michel Galabru : Gaston, le père de Minou
* Michèle Grignon : Minou
* Maurice Baquet : l'homme au violoncelle
* Ekkehardt Belle : Laurent
* Hubert Deschamps : le directeur de la banque
* Roland Lesaffre : l'agent à la fourrière
* Judith Magre : Mathilde, la mère de Minou
* Pierre Vernier : Michel, le mari de Carole
* Guy Grosso : un agent de police
* Blanche Ravalec
* Yves Collignon
* Gérard Croce : le client casse-pied au restaurant
* Maaike Jansen : l'auto-stoppeuse
* Marthe Villalonga : la concierge
* Florence Pernel
* Paul Bisciglia

## Vanjske veze
*
Od pet do sedam

***Od pet do sedam*** je jugoslovenski televizijski film snimljen 1976. godine u produkciji RTV Beograd i režiji Miloša Radivojevića po scenariju Aleksandra Tišme.

## Kratak sadržaj

Bračni par iz Beograda dolazi na letovanje kao i svake druge godine. Međutim, ovo letovanje za Boru će biti drugačije.Jedan slučajni susret na plaži promeniće njegovo razmišljanje o životu. Zaljubljuje se u lepu bibliotekarku...

## Uloge

## Vanjske veze
*
Nuklearna nesreća u Vinči

**Nuklearna nesreća u Vinči** se dogodila 15. oktobra 1958. godine u Institutu za nuklearne nauke u Vinči kada je došlo do isticanja radioaktivnog materijala iz nekoliko meseci ranije postavljenog nuklearnog reaktora, prvog u tadašnjoj Jugoslaviji. Tom prilikom je ozračeno šestoro mladih istraživača - Radojko Maksić, Roksanda Dangubić, Draško Grujić, Stjepko Hajduković, Živorad Bogojević i Života Vranić. Znajući da se oni adekvatno ne mogu lečiti u tadašnjim beogradskim bolnicama, akademik Pavle Savić je uspeo ugovoriti da se ozračeni istraživači već sledeći dan prebace u Pariz na lečenje u Institut Kiri gde se nad njima počela provoditi eksperimentalna terapija. Šestoro pacijenata, svi osim Bogojevića, su mesec dana kasnije bili podvrgnuti tada pionirskoj operaciji transplantacije koštane srži. Od njih šest su svi preživeli osim Vranića koji je umro. Nesreća je postala predmetom istrage tokom koje je Savić istraživače optužio za nemar, odnosno neadekvatnu zaštitu eksperimentalnog reaktora. Nesreća u Vinči je relativno šturo praćena u medijima tadašnje Jugoslavije, a sam istraživački program, koji se ponekad tumači kao pokušaj Jugoslavije da razvije sopstveno nuklearno naoružanje, je ubrzo nakon toga bio obustavljen.

## U popularnoj kulturi
Godine 1976. je o tim događajima u jugoslovensko-francuskoj koprodukciji snimljen televizijski film pod nazivom *[[Ozračeni]]*. Događaji oko Vinče i liječenja naučnika prikazani su i u filmu *[[Čuvari formule]]* Dragana Bjelogrlića, koji je premijerno prikazan 2023. godine.

## Vanjske veze
* Decenijama skrivana tajna - havarija u "Vinči"
* Kako je “Vinča“ promenila svet
5 to 7

***5 to 7*** () je američki ljubavni film snimljen 2014. godine u režiji Victora Levina. Protagonist, čiji lik tumači Anton Yelchin je 24-godišnji njujorški pisac koji upozna 33-godišnju Francuskinju (čiji lik tumači Bérénice Marlohe) i sa njom započne ljubavnu vezu. Radnja prikazuje kako se ispostavi da je ona udana za diplomata (čiji lik tumači Lambert Wilson) sa kojim ima sporazum prema kome može održavati ljubavne veze sa drugim muškarcima svakog dana u periodu od 17 do 19 sati.

## Uloge
* Anton Yelchin ... Brian Bloom
* Bérénice Marlohe ... Arielle Pierpont
* Olivia Thirlby ... Jane Hastings
* Lambert Wilson ... Valéry Pierpont
* Frank Langella ... Sam Bloom
* Glenn Close ... Arlene Bloom
* Eric Stoltz ... Jonathan Galassi
* Jocelyn DeBoer ... Kiva Bloom
 
## Reference

## Vanjske veze
*
Murtalov slučaj

***Murtalov slučaj*** je jugoslovenski televizijski film snimljen 1976. godine u produkciji RTV Beograd i režiji Eduarda Galića po scenariju Bore Draškovića. Predstavlja adaptaciju istoimene novele Sime Matavulja iz zbirke *[[Beogradske priče]]*, odnosno deo ciklusa televizijskih filmova *Beogradske priče*. Protagonista, koga tumači Dragan Zarić je mladić, budući naučnik, koji sa matematičkom preciznošću planira svoj budući život, ali ga računica izneveri.

## Uloge

## Vanjske veze
*
Metak u leđa

***Metak u leđa*** je jugoslovenska TV drama u produkciji RTV Beograd emitovana 1976. godine. Inspirisana je stvarnim događajima koji su se za vreme Drugog svetskog rata odigrali u Srbiji, odnosno u novembru 1941. godine, kada su četnici na prevaru zarobili veliki broj partizana i potom ih predali Nemcima. Radnja započinje iza rata, kada islednik OZNA-e ispituje sve te događaje, sa posebnim naglaskom na mladog četničkog poručnika koji je prilikom tig događaja tajanstveno nestao. *Metak u leđa* je režirao Sava Mrmak, a scenario je pisao Siniša Pavić.

## Uloge

## Vanjske veze
*
Koga čekaš kume

***Koga čekaš kume*** je jugoslovenska TV drama u produkciji RTV Beograd emitovana 1976. godine. Režirao ju je Dejan Karaklajić, a scenario je pisala Eva Ras.

## Uloge

## Vanjske veze
*
Jovča

***Jovča*** je jugoslovenska TV drama u produkciji RTV Beograd emitovana 1976. godine. Predstavlja adaptaciju istoimene pripovetke Borisava Stankovića. Radnja se događa u Vranju krajem 19. veka, a protagonista je bogati trgovac koji preteranom brigom za kćerku uništi svoju porodicu. Režirao ju je Dragoslav Lazić po sopstvenom scenariju.

## Uloge

## Vanjske veze
*
Peseta

**Peseta** je ime valute nekoliko država:
*The Katalonska peseta, nekadašnja valuta Katalonije
*The Equatorial Guinean peseta, nekadašnja valuta Equatorial Guinea Ekvatorijalne Gvineje
*The Saharska peseta, službena valuta Saharske Arapske Demokratske Republike
*The Španjolska peseta, nekadašnja valuta Španjolske
Jusef od Maroka

**Jusef** (Meknes, 1882. - Rabat, 1927.) punim imenom *Jusef bin Hasan* bio je marokanski sultan od 1912. do 1927.

## Biografija

Na vlast je došao naslijedivši položaj od svog brata. Za njegove vladavine zbile su se brojne bune, od kojih je najozbiljniji bio berberski ustanak u Masivu Rif. Iz sigurnosnih razloga preselio je dvor iz Fesa u Rabat. Tim potezom stvorio je od Rabata prijestolnicu zemlje.

Kako je vladao usred turbulentnih vremena, za svoje poteze dobio je puno priznanja, uključujući francuski Veliki križ Legije časti 1912. i tuniški *[[Orden]] Krvi*.

## Reference

## Vanjske veze

* ''The Kings Of Modern Morocco''
Karl Pač

**Karl Pač**  (Carl Ludwig Patsch - Kovač, Češka, 1865. - Beč, 1945), bio je austrijski arheolog i istoričar. 

U Pragu je studirao istoriju i geografiju, a u Beču istoriju,  klasičnu filologiju i arheologiju. Godine 1889. U Pragu je obranio  doktorski rad na temu "Strabos Quellen zur Geschichte seiner Zeit" ("Strabonovi izvori za istoriju svojega vremena").

Na poziv austro-ugarskih vlasti BiH dolazi u Sarajevo gdje postaje profesor gimnazije. Nakon osnivanja Zemaljskog muzeja u Sarajevu 1888. postao je vanjski suradnik za arheologiju BiH, a od 1889. do 1919. radio je i kao kustos.

Povratkom u Beč 1920. Patsch je postao profesor na Višoj školi za svjetsku trgovinu, a 1921. profesor na katedri za slavensku istoriju i arheologiju, koja je njegovom zaslugom prerasla u Institut za balkanologiju. Na njenom čelu je bio sve do penzionisanja 1934. Izabran je za člana Akademije nauka u Beču 1928. God. Umro je od posljedica bombardovanja u Beču 1945. god. 

## Arheološka istraživanja

Premet njegovih istraživanja bila su nalazišta u Bosni i Hercegovini iz perioda rimske dominacije.

**Područje rijeke Une**. Jedno od najznačajnijih nalazišta bilo je svetište Binda-Neptuna na vrelu Privilice, uzvodno od Bihaća, s brojnim oltarima posvćenim ovom božanstvu, ali nisu nadeni tragovi zidanom hramu, pa se očito radilo ο posvećenom gaju (templum sub divo)ivo).
Divo). Veliku ulogu i značaj sanktuarija ilustriraju žrtvenici koje su domaći Japodski uglednici, *praepositi i principes Iapodum*,  posvetili u čast boga Binda (sačuvalo se, devet ara i brojni ulomci).

**Područje gornje Neretve**. Tu je otkrio hram boga Mitre, s reljefnim prikazima scena mitričkoga kulta.

**[[Delminijum|Duvno]]**. U centru današnjeg grada otkrio je ostatke rimskoga foruma, s otvorenim trgom, vijećnicom, govornicom, banjom(terme), uredima i zatvorom. Pač je o ovom istraživanju 1904. objavio članak o otkriću rimskoga municipija Delminija.  

**[[Arheološko nalazište Skelani|U Skelanima kod Srebrenice]]** otkopao je antičko naselje i dvije ranokršćanske bazilike s natpisima i grobnim ulomcima. 

Mogorjelo kod Čapljine je njegovo najznačajnije arheološko otkriće, za koji je Pač tvrdio da je bio rimski vojni logor, iako su kasnija istraživanja osporila njegovu tezu. Njegovom zaslugom Mogorjelo je konzervirano.

**Narona**. Pač je nastavio s istraživanjem Narone, rimskog lokaliteta u Vidu kod Metkovića, o čemu je 1907. objavio istraživanje pod naslovom "Zur Geschichte und Topographie von Narona" ("Povijest i topografija Narone"), a godinu poslije članak "Kleinere Untersuchungen in und um Narona" ("Manja istraživanja u Naroni i oko nje").

## Literatura
* 

*
## Reference
Muhamed Ben Arafa

**Muhamed Ben Arafa** (Fes, 1886. - Nice, 1976.) ili samo *Ben Arafa* bio je marokanski sultan od 1953. do 1955.

## Biografija

Ben Arafa je postao sultan samo zato jer je bio daljnji rođak sultana Muhameda V. kog Francuzi više nisu podnosili jer je 
opstruirao vlast u njihovom Marokanskom protektoratu, pa su ga u augustu 1953. deportirali na 
Korziku, a nakon tog na Madagaskar.

Na njegovu nesreću Španjolci su u svom protektoratu nastavili priznavati Muhameda V. kao 
zakonitog vladara, a ne Ben Arafu. Veliki protesti protiv njega ubrzali su Francuze da Maroku dadu nezavisnost.

## Reference

## Vanjske veze

* ''The Kings Of Modern Morocco''
Zug (jezero)

**Zug** (njemački: *Zugersee*) je deseto po veličini jezero u Švicarskoj.

Prostire se u sredini zemlje po kantonima; Zug, Schwyz i Luzern.

## Hidrografija

Jezero je dugo do 13.8 km i maksimalno široko 4,7 km, leži na nadmorskoj visini od 414 metara,  
a najveća dubina mu iznosi 197 metara. Najveća pritoka (i otok) je rijeka Lorze koja uvire na sjeveroistočnom  kraju jezera, a istječe na sjeverozapadu.

sjeveroistočna obala gdje se nalazi Kanton Zug i grad Zug je najgušće naseljena.

## Reference

## Vanjske veze

* ''Lake Zug''
Izvinjavamo se, mnogo se izvinjavamo

***Izvinjavamo se, mnogo se izvinjavamo*** je jugoslovenski televizijski film snimljen 1976. godine u produkciji RTV Beograd i režiji Soje Jovanović. Po žanru je komedija, a scenario je napisao Milan Nikolić. Protagonista, koga tumači Slobodan Đurić, je srpski seljak koji pokušava pronaći ženu spremnu da sa njim živi na selu, a što je sve teže u modernom svetu. Radnja prikazuje kako prilikom vožnje u vozu upozna gradsku intelektualku (čiji lik tumači Milena Dravić).

*Izvinjavamo se, mnogo se izvinjavamo* je nakon premijere postigla veliki uspeh i smatra se jednim od najboljih nastupa u Đurićevoj karijeri, koja je nedugo posle toga tragično prekinuta smrću u saobraćajnoj nesreći. Godine 2008. je u anketi kritičara i gledalaca uvedena među 10 najboljih drama u istoriji RTS-a.

## Uloge

## Vanjske veze
*
Lista epizoda serije The Colbys

The Colbys je američka televizijska sapunica elitnog termina koja je izvorno emitovana na kanalu ABC od 20. novembra 1985. godine do 26. marta 1987. godine. Produciroa ju je Aaron Spelling, a ona je ogranak serije *[[Dynasty (TV serija)|Dynasty]]* koja je bila najgledanija serija u sezonu u 1984-1985 SAD-a. Serija *The Colbys* se vrti oko još jedne bogate, višeglasne porodice koja je rod porodice Carrington po braku i koja poseduje veliku višenarodnu korporaciju. U seriji igraju Charlton Heston kao milioner Jason Colby, Barbara Stanwyck kao njegova sestra Constance, Stephanie Beacham kao Jasonova supruge Sable i John James i Emma Samms kao likovi iz serije *Dynasty* Jeff Colby i Fallon Carrington. 

Serija *The Colbys* je na kraju imala lošu gledanost pa je otkazana nakon dve sezone i 49 epizoda.

## Pregled




## Epizode
### Uvod (1985)

### Sezona 1 (1985–86)

### Sezona 2 (1986–87)

## Izvori
Bitka kod Sempacha

**Bitka kod Sempacha** vodila se 9. jula 1386. godine između snaga Starošvicarske konfederacije i snaga habsburgškog Austrijskog Vojvodstva sa druge strane, pobjedu su odnjeli vojnici Starošvicarske konfederacije.

Bitka se odigrala na polju Meiersholz, kod Sempacha u Švicarskoj tu se okupilo negdje oko 1500 ili 1600 boraca (po nekim procjenama možda i 4000) iz kantona Uri, Schwyz, Unterwalden i Luzern. Na drugoj strani njima se suprostavila vojska habsburgškog vojvode Leopolda III i njegovog komandanta Johanna Ochsensteina od 6000 vojnika (iako neki smatraju da ih nije bilo više od 4000). Iako se nezna točan broj boraca, zna se da su Austrijanci potučeni, a sam Leopold Habsburški ubijen.

Austrijanci su krenuli na Švicarsku da se osvete i smire Kanton Luzern, koji je nešto prije napao susjedne habsburgške domene. Švicarci su prema legendi pobjedili, zahvaljujući herojstvu Arnolda Winkelrisa, koji se vidjevši da njegovi suborci nisu u stanju probiti čvrstu liniju austrijskih suličara, zaletio na njih i pritom dobio više smrtnih udaraca, ali je padajući povukao sa sobom i austrijske vojnike i tako napravio rupu u njihovim redovima, kroz koju su pojurili njegovi suborci.

U stvarnosti je Bitka kod Sempacha pokazala da je vojska švicarskih *eidgenossena* (zaklete družbe) naoružana manje više jedino kopljima uspjela poraziti vitešku elitu na bojnom polju bez obzira na to jesu li bili konjanici ili pješadinci.

## Reference

## Vanjske veze

* ''Stadt Zug'' (službene stranice)
Sempach

**Sempach**  je gradić od 4128 stanovnika u švicarskom kantonu Luzernu.

## Geografija
Sempach leži u sredini Švicarske na jugoistočnoj obali jezera Sempacha, na nadmorskoj visini od 513 metara, udaljen 14 km sjeverozapadno od Luzerna.

## Historija
Sempach je prvi put dokumentiran 1234. kao naselje sa statusom grada. Postao je slavan po bitci kod Sempacha koja se odigrala 1386. u kojoj su borci Starošvicarske konfederacije pobjedili vojsku habsburgškog vojvode Leopolda III. Ta bitka ima veliki značaj za nastanak Švicarske konfederacije, zbog čega se od 16. vijeka održava svečanost u spomen na nju.

## Historija
Od historijskih znamenitosti Sempach ima Hexenturm (vještičji toranj) i restauriranu gradsku vijećnicu.

## Reference

## Vanjske veze

* ''Stadt Sempach'' (službene stranice)
Lawrence O'Donnell

**Lawrence Francis O'Donnell Jr.** (7. novembar 1951 -) je američki televizijski voditelj, politički komentator i bivši glumac, najpoznatiji kao voditelj TV-emisije *[[The Last Word with Lawrence O'Donnell]]* na programu kablovskog TV-kanala MSNBC. O'Donnell, koji se politički izjašnjava kao "socijaldemokrat evropskog tipa" je 1980-ih biio jedan od bliskih suradnika uticajnog demokratskog senatora Daniela Patricka Moynihana, a poznat je i kao scenarist i producent TV-serije *[[The West Wing]]*.

## Biografija

Lawrence Francis O'Donnell Junior se rodio u Bostonu kao dijete službenice Frances Marie (rođ. Buckley) i advokata Lawrencea O'Donnella Seniora. Odgojen je kao katolik, a školovao se u katoličkoj gimnaziji Saint Sebastian's School gdje se istakao kao kapetan bejzbolskog tima. Upisao se na Harvard gdje se istakao uređivanjem satiričkog studentskog lista *[[The Harvard Lampoon]]*. Godine 1976. je diplomirao ekonomiju.

Godine 1975. je njegov otac postao umiješan u slučaj mladog Afroamerikanca koga su ubila dva pripadnika bostonske policije tvrdeći da je bio naoružan; zastupajući njegovu majku na sudu, Lawrence Senior je uspio dokazati zataškavanje, odnosno da je bio nenaoružan. Lawrence O'Donnell je također sudjelovao u parnici i ta iskustva su ga potakla da se 1977. godine počne baviti književnim radom. Godine 1983. je slučaj opisao u knjizi *A Case of Deadly Force*, koja je tri godine kasnije adaptiran kao istoimeni televizijski film gdje je njegov lik tumačio Tate Donovan.

Godine 1989. se O'Donnell priključio osoblju senatora Daniela Patricka Moynihana, u čijoj će službi ostati do 1995. godine. Od 1993. do 1995. godine je bio direktor osoblja senatskog odbora za financije.

Godine 1999. je O'Donnell počeo rad na TV-seriji *The West Wing*, na kojoj će ostati do njenog kraja 2006. godine. Godine 2009. je postao jednim od redovnih gostiju na TV-emisiji *[[Morning Joe]]* Joea Scarborougha, gdje se istakao žestokom kritikom konzervativnih gostiju. Godine 2011. je dobio vlastitu emisiju *[[The Last Word with Lawrence O'Donnell]]*.

Godine 1994. se oženio za glumicu Kathryn Harrold sa kojom ima kćer Elizabeth. Par se razveo 2013. godine.

## Izvori

## Vanjske veze
* 
* The Last Word with Lawrence O'Donnell on MSNBC
* 
*
Ken Berry

**Kenneth Ronald Berry** (3. novembar 1933 – 1. decembar 2018) bio je američki glumac, plesač i pjevač, najpoznatiji po nastupima u televizijskim serijama kao što su *[[F Troop]]*, *[[The Andy Griffith Show]]*, *[[Mayberry R.F.D.]]* i *[[Mama's Family]]*.

## Reference

## Vanjske veze
*
*
*
* 
*Radio Video Active interview, scroll down to Ken's Interview, date unknown
Izgubljena sreća

***Izgubljena sreća*** je jugoslovenska TV drama u produkciji RTV Beograd emitovana 1976. godine. Radnja je smeštena na beogradsku periferiju, a protagonisti grupa komšija koji bez uspeha pokušavaju pronaći životnu sreću kroz ljubavne veze. Režirao ju je Srboljub Stanković, a scenario je pisao Aleksandar Popović.

## Uloge

## Vanjske veze
*
Frontaš

***Frontaš*** je jugoslovenski televizijski film snimljen 1976. godine u produkciji RTV Beograd i režiji Branka Pleše po scenariju Mirka Kovača. Predstavlja adaptaciju istoimene priče Sime Matavulja *[[Beogradske priče]]*, odnosno deo po toj zbirci temeljenog ciklusa TV-filmova. Radnja se dešava u Srbiji početkom 20. veka, a protagonista je oficir i ratni veteran kojega vlasti otpuste iz vojne službe i dodele mu mesto civilnog činovnika, čemu se on teško prilagođava.

## Uloge

## Vanjske veze
*
Idi tamo gde te ne poznaju

***Idi tamo gde te ne poznaju*** je jugoslovenski televizijski film snimljen 1976. godine u produkciji RTV Beograd i režiji Dragoslava Lazića po scenariju Zvonimira Majdaka. Protagonista, koga glumi Miki Manojlović je Marko, mladić koji posle povratka iz vojske u rodno selo dolazi u sukob sa ocem (čiji lik tumači Bata Živojninović) te napušta dom i zaposli u gradu se kao auto-mehaničar.

## Uloge

## Vanjske veze
* 
*Profil na portalu RTS
Grešno dete

***Grešno dete*** je jugoslovenski  televizijski film snimljen 1976. godine u produkciji RTV Beograd i režiji Branka Pleše po scenariju Mirka Kovača. Predstavlja adaptaciju istoimene priče Sime Matavulja iz zbirke *[[Beogradske priče]]*, odnosno deo ciklusa po toj zbirci temeljenih TV-filmova. Protagonista, čiji lik tumači Zoran Cvijanović, je adolescent koji je početkom 20. veka došao iz provincije u Beograd na školovanje, ali koji je umesto školovanja prisiljen od jutra do sutra raditi teške i slabo plaćene poslove da bi preživeo.

## Uloge

## Vanjske veze
*
Sempach (jezero)

**Sempach** (njemački: *Sempachersee*) je trinaesto po veličini jezero u Švicarskoj. 
Prostire se u sredini zemlje po kantonu Luzern.

## Hidrografija

Jezero ima površinu od 15 km²,  dugo je do 7,5 km, leži na nadmorskoj visini od 504 metara, 
a najveća dubina mu iznosi 87 metara. Najveća pritoka je rijeka Gross Aa, a istječe rijekom Suhre.

## Reference

## Vanjske veze

* ''Region Sempachersee''
Glatt (Thur)

**Glatt** je rijeka na istoku Švicarske duga 25 km, pritoka rijeke Thur.

## Karakteristike

Rijeka Glatt izvire u općini Schwellbrunn, na obroncima planine Glattberg, na nadmorskoj visini od 950 metara.
Od tamo teče prema sjeverozapadu, preko grada Herisau do ušća u Thur.

## Reference

## Vanjske veze

* ''Erleben Sie die Glatt''
Cartier

**Cartier** je ime francuske kompanije koja proizvodi luksuzne satove, nakit i ostale modne dodatke.

## Historija
Kompaniju je osnovao Louis François Cartier, koji je 1847. preuzeo zanatsku radnju *Picard* u pariškoj ulici Montorgueil 31, koja je proizvodila nakit. 

Već 1853. otvorio je novi dućan u ulici Neuve-des-Petits-Champs pored Burze i Kraljevske palače (Palais Royal). Upravo u njega je ušla supruga Napoleona III - Eugénia, koja se oduševila njegovim nakitom i postala najveći naručioc.  
 
Tako je počela saga koju su nastavio njegov sin Alfred i unuci; Pierr, Louis i Jacques.
Cartier danas ima trgovine u svim svjetskim metropolama i mondenim ljetovalištima.

Kompanija je 1984. osnovala fondaciju za Suvremenu umjetnost koja se 1994. preselila u novoizgrađeni muzej u pariškom kvartu Montparnasse.

## Izvori

## Vanjske veze
 
* Službene stranice
A Case of Deadly Force

***A Case of Deadly Force*** () je američki televizijski film snimljen u režiji Michaela Millera i premijerno emitiran na programu mreže CBS 1986. godine. Predstavlja adaptaciju knjige Lawrencea O'Donnella koja opisuje stvarne događaje u Bostonu 1975. godine, odnosno posljedice incidenta u kojoj su dvojica pripadnika bostonske policije ubila crnca. Radnja prikazuje kako udovica ubijenog čovjeka (čiji lik tumači Lorraine Toussaint), uvjerena kako policija zataškava dokaze, angažira bivšeg policajca i autorovog oca, advokata Lawrencea O'Donnella Seniora (čiji lik tumači Richard Crenna) da pokuša pronaći pravu istinu, a pri čemu će mu pomoć pružiti četvoro sinova, među kojima i Lawrence Junior (čiji lik tumači Tate Donovan).

## Uloge
* Richard Crenna ... Lawrence O'Donnell Sr.
* John Shea ... Michael O'Donnell
* Lorraine Toussaint ... Pat Bowden
* Francis X. McCarthy ... Hanna (kao Frank McCarthy)
* Tom Isbell ... Billy O'Donnell
* Dylan Baker ... Kevin O'Donnell
* Michael O'Hare ... Joe Miller
* Tate Donovan ... Lawrence O'Donnell Jr.
* Anna Maria Horsford ... Virginia Cates (kao Anna Marie Horsford)
* Anthony Heald ... Dave O'Brian

## Vanjske veze
*
Džangrizalo

***Džangrizalo*** je jugoslovenski televizijski film snimljen 1976. godine u produkciji RTV Beograd i režiji Zdravka Šotre, po scenariju koga je Šotra napisao zajedno sa Svetozarom Vlajkovićem. Protagonista, koga tumači Zoran Radmilović, je radnik koga su nakon gašenja požara poslali na odmor na more, a radnja prikazuje kako se odbija družiti sa drugim turistima koji na more dolaze u paket-aranžmanima.

## Uloge

## Vanjske veze
*
Disput u noći

***Disput u noći*** je jugoslovenska TV drama u produkciji RTV Beograd emitovana 1976. godine. Radnja se događa početkom 16. veka i prikazuje kako Erazmo Roterdamski (čiji lik tumači Stevo Žigon) raspravlja sa Martinom Luterom (čiji lik tumači Jovan Milićević) o Reformaciji Režirao ju je Milenko Maričić, a scenario je pisao Predrag Golubović.

## Uloge

## Vanjske veze
*
The Colbys (sezona 1)

Prva sezona serije *[[The Colbys]]* je premijerno emitovana na kanalu ABC od 20. novembra 1985. godine do 22. maja 1986. godine.

## Radnja sezone
Priča u prvoj sezoni se vrti oko gradilišta cevovoda. osvete Zacha Powersa protiv Colbyjevih, veze Jasona i njegove snaje Francesce, kasnijeg raspada Jasonovog braka sa Sable i na kraju otkriće da je Jason, a ne njegov brat Philip, Jeffov otac. U početku je bilo brojnih unakrsnih epizoda jer su se pojavljivali likovi iz serije Dynasty, uglavnom Blake Carrington, njegovi sinovi Adam i Steven i polusestra Dominique Deveraux. Na kraju 1. sezone, Fallon je otkrila da bi Miles mogao da bude otac deteta koje nosi, Monicin vazduhoplov se srušio, a Sable je prijavila Jasona miliciji zbog napada i nanošenja telesnih povreda, tvrdeći da joj je on naneo povrede koje je u stvari zadobila kad je pala niz stepenice.

## Uloge

*Charlton Heston kao Jason Colby
*John James kao Jeff Colby
*Katharine Ross kao Francesca Colby
*Emma Samms kao Fallon Carrington
*Maxwelle Caulfield kao Miles Colby
*Stephanie Beacham kao Sabella Colby
*Tracy Scoggins kao Monica Colby
*Joseph Campanella kao Henry Corrigan (epizode 1, 4, 6-8, 11-13)
*Claire Yarlett kao Bliss Colby (epizode 1, 3-7, 10-15, 17-24)
*Ricardo Montalban kao Zach Powers (epizode 1-12, 14-24)
*Ken Howard kao Gareth Boydston (epizode 1, 4, 7-15, 17-23)
*Barbara Stanwyck kao Constance Colby

## Epizode





## Reference

## Vanjske veze
* https://www.imdb.com/title/tt0088496/episodes?season=1
Deca rastu noću

***Deca rastu noću*** je jugoslovenska TV drama u produkciji RTV Beograd emitovana 1976. godine. Radnja je smeštena u Beograd i prikazuje kako se bivši partizan nalazi pred izborom da li da iskoristi svoje društvene veze kako bi svom sinu "namestio" posao ili da ostane veran svojim moralnim načelima. Režirao ju je Slavoljub Stefanović Ravasi, a scenario je pisao Milenko Vučetić.

## Uloge

## Vanjske veze
*
Besede prote Mateje Nenadovića

***Besede prote Mateje Nenadovića*** je jugoslovenska TV drama u produkciji RTV Beograd emitovana 1976. godine. Temelji se na scenariju Branivoj Đorđevića inspirisanog znamenitim memoarima srpskog vojskovođe i državnika Mateje Nenadovića. Režirao ju je Aleksandar Mandić.

## Uloge

## Vanjske veze
*
Matija Nenadović

**Prota Matija Nenadović** ili **prota Mateja Nenadović** (Brankovina, 26. februar 1777 – Valjevo, 11. decembar 1854) je bio vojvoda iz Prvog srpskog ustanka, prvi predsednik Praviteljstvujuščeg sovjeta i diplomata. Bio je sin kneza Alekse Nenadovića, pogubljenog u Seči knezova. Sa stricem Jakovom pokrenuo Prvi srpski ustanak u valjevskoj i šabačkoj nahiji. Pregovarao je s Turskom i Rusijom i time uspostavio prve diplomatske kontakte srpskih ustanika sa stranim državama. Njegovi „Memoari”, pored književne vrednosti, predstavljaju i dragocen dokument vremena.

## Biografija
Rođen je u Brankovini 1777. godine, u porodici kneza Alekse Nenadovića. Njegovo najznačajnije delo su Memoari koji su napisani na srpskom narodnom jeziku.

Jedan je od organizatora Prvog srpskog ustanka u valjevskom kraju, vojvoda i državnik. Putovao je u Rusiju i s njom uspostavio prve ustaničke veze, i više puta putovao u Austriju radi nabavke oružja i municije. Komandovao je delom ustanika pri oslobođenju Valjeva i Šapca 1804. godine, Karanovca (danas Kraljevo) i Užica 1805. i delom konjice u bici na Mišaru 1806. godine. Od 1805. do 1807. prvi je predsednik Praviteljstvujuščeg sovjeta, a od 1807. do 1811. njegov član, potom tamnavski vojvoda, a sa Lukom Lazarevićem komandant ustaničkih snaga na Drini.

U turskoj ofanzivi protiv Srbije 1813. komandovao je sa Simom Markovićem ustanicima na frontu od Loznice do ušća Drine. Posle pada Srbije prešao je u Austriju i u periodu 1814–1815. nastojao da zainteresuje velike sile za borbu Srbije protiv Turske. Posle izbijanja Drugog srpskog ustanka prešao je u Srbiju, postao valjevski knez i član Narodne kancelarije. Zbog neslaganja sa načinom vladavine kneza Miloša penzionisan je 1832. godine. Član novoosnovanog Državnog sovjeta postao je 1838, ali zbog neslaganja sa knezom Mihailom morao je 1840. napustiti Srbiju. Posle dolaska Aleksandra Karađorđevića za kneza Srbije 1842. godine postao je državni savetnik; 1844. sa svojim ljudima ugušio je katansku bunu protiv kneževe vlasti; penzionisan je 1852. godine. Umro je u Valjevu, 11. decembra 1854. godine (29. novembra 1854. po julijanskom kalendaru).

Napisao je knjigu svojih sećanja „Memoari“. Njegovi „Memoari“, pored književne vrednosti, predstavljaju dragocen dokument vremena.

U više gradova postoje ulice koje nose njegovo ime, kao i osnovna škola u rodnoj Brankovini.

## Galerija

Slika:Valjevo, Spomenik Proti Mateji Nenadoviću, 03.JPG|Spomenik u Valjevu
Slika:Sabre of Prota Matija Nenadović.jpg|thumb|Sablja Prote Mateje Nenadovića
Slika:Znamenito mesto Brankovina 073.jpg|Riznica u crkvi u Brankovini sa poklonima koje je prota Mateja dobijao



## Povezano
* Nenadovići
* Crkva u Brankovini

## Literatura

*  
*  
* 
* 

## Vanjske veze
* Brankovina - rodno mesto Nenadovića 
* Biografija na sajtu SANU
Zvezdana prašina (TV drama)

***Zvezdana prašina*** je jugoslovenska TV komedija u produkciji RTV Beograd emitovana 1976. godine. Režirao ju je Jovan Konjović a scenario je napisao Dušan Kovačević.

## Kratak sadržaj

Ova komedija prati Marka i Jelenu, koji se razvode od svojih supružnika da bi mogli da se venčaju. Nakon venčanja uvide da su napravili veliku grešku i počinju da se viđaju krišom, sa svojim bivšim bračnim partnerima. U nadi da će ispraviti greške, Marko i Jelena se ipak razvode, ali taj njihov postupak nije pravo rešenje.

## Uloge

## Vanjske veze
*
Hamlet na Savi

***Hamlet na Savi*** je jugoslovenski televizijski dokumentarni film snimljen 1976. godine u produkciji RTV Beograd i režiji i po scenariju Ratka Ilića. Posvećen je gostovanju znamenitog sovjetskog i ruskog glumca Vladimira Visockog u Beogradu u jesen 1976. godine gde je, kao učesnik pozorišnog festivala BITEF nastupao u Šekspirovom *[[Hamlet]]u*.

## Uloge

## Vanjske veze
*
Komarno

**Komarno** se može odnositi na:
*Komoran, grad u okrugu Komoran, Slovačka
*, naselje u okrugu Kroměříž, Češka
*Komarno (Bar), naselje u opštini Bar, Crna Gora

## Povezano
*Komarna (razvrstavanje)
Komarna

**Komarno** se može odnositi na:
*Komarna (Slivno), naselje u opštini Slivno, Hrvatska
*Comarna, Comarna, naselje i sedište istoimene opštine u okrugu Iași, Rumunija
:ili: 
*Komarna vas, naselje u opštini Semič, Slovenija

ili:
*Opština Comarna, Iași, opština u okrugu Iași, Rumunija

## Povezano
*Komarno (višeznačna odrednica)
Terrell Owens

**Terrell Eldorado Owens** (7. decembar 1973. – ) je bivši američki igrač footballa (američki fudbal), poznat po tome što je 16 godina igrao u klubovima NFL-a i postavio nekoliko rekorda kao receiver (hvatač). Također je poznat po živopisnim proslavama touchdowna koje su ponekad izazivale kontroverze, kao i po reklami za Monday Night Football u kojoj je nastupio sa Nicolette Sheridan, zvijezdom tada popularne TV-serije *[[Desperate Housewives]]*, a koja je izazvala kontroverze i optužbe za seksizam.

Od 2009. do 2011. godine je nastupao u reality TV-emisiji *[[The T.O. Show]]* posvećenoj njegovom životu izvan sportskih terena.

## Izvori

## Vanjske veze

* 
* Cincinnati Bengals bio 
* Seattle Seahawks bio
* 
* The T.O. Show 
* Time Out with T.O. (Podcast)
Locarno

**Locarno** (njemački: *Luggárus*) je grad od 16,012 stanovnika na jugu Švicarske u Kantonu Ticino.

## Geografija
Locarno leži na sjeverozapadnoj obali jezera Maggiore, kod ušća rijeke Maggia, zapadno od Bellinzone.

## Historija
Taj kraj bio je naseljen još od prahistorijskih vremena, ali je Locarno prvi put dokumentiran tek 789.
Od 1342 je feud milanskih Viscontija, a od 1513. je dio Švicarske Konfederacije. Od 1803. je dio novoformiranog Kantona Ticino, u kom je sve do 1878. bio jedan od tri glavna grada uz Lugano i Bellinzonu.

## Znamenitosti
Locarno je izgledom tipični italski grad, u kom se ističe zamak milanskog kneza iz 14. vijeka. U njemu je danas smješten muzej i sud (Pretorio) u kom su sklapani Ugovori iz Locarna 1925. koji su trebali Evropi osigurati mir. Uz to ima i nekoliko starih crkava, među njima i hodoćasničku crkvu 
Madonna del Sasso (osnovanu 1480, proširenu 1616).

## Privreda
Locarno je poznata turistička destinacija mediteranske klime, grad brojnih hotela i lječilišta.

Industrijski pogoni Locarna bave se mašinogradnjom i elektrokemijom.

## Gradovi pobratimi
*  Lompoc, Sjedinjene Američke Države
*  Vevey, Švicarska

## Reference

 
## Vanjske veze

* ''Citta di Locarno'' (službene stranice)
Maggia (rijeka)

**Maggia** je rijeka na jugu Švicarske u Kantonu Ticino duga 56 km, jedna od pritoka Jezera Maggiore.

## Karakteristike

Rijeka izvire na obroncima planine Pizzo Cristallina, od tamo teče prema jugu, preko kotlina Sambuca, Lavizzara i Maggia do Jezera Maggiore gdje formira močvarnu deltu.
U jezero uvire kod ljetovališta Askona (predgrađe Locarna).

Najveće pritoke su potoci Bavona i Rovana i rijeka Melezza.

Maggia je opasna alpska rijeka, vrlo nestalnog protoka, koji zna toliko narasti, da se izliva iz korita i ruši sve pred sobom. Zbog tog su između 1891.-1930. podignuti brojni su nasipi, ali je Maggiu nemoguće potpuno kanalizirati.
Najviše je nastradalo mjestašce Cevio, za poplave 1648. poginulo 52 ljudi a 1868. - 41. 
Poplava iz 1951. srušila je željeznički most kod stanice *Ponte Brolla*, a ona iz 1978. napravila je materijalnu štetu.

Kanton Ticino je 1949. zajedno sa šest švicarskih kompanija osnovao dioničko društvo *Officine idroelettriche della Maggia SA* (Ofima) koje je podiglo dva akumulaciona jezera Sambuco i Narèt za potrebe hidroelektrana.

U delti se od 1997. uzgaja riža.

## Reference

## Vanjske veze

* ''Maggia (fiume)''